Μεγάλη πυρκαγιά βρίσκεται σε εξέλιξη αυτή την ώρα στην Ελαφόνησο.

Σύμφωνα με τοπικά μέσα ενημέρωσης, η πυρκαγιά βρίσκεται σε πολύ κοντινή απόσταση από το «Camping», το οποίο δόθηκε εντολή να εκκενωθεί και όσοι βρίσκονται εκεί να μεταβούν στο λιμάνι.

Σύμφωνα με την Πυροσβεστική στην περιοχή επιχειρούν 21 πυροσβέστες, 7 οχήματα, 5 PZL, 2 αερoπλάνα και ένα ελικόπτερο. Αναλυτικά: 15 πυροσβέστες με 7 οχήματα και 6 άτομα πεζοπόρο τμήμα.

#Πυρκαγιά σε δασική έκταση στη νήσο Ελαφόνησο. Άμεσα κινητοποιήθηκαν 21 πυροσβέστες, 7 οχήματα, 5 PZL, 2 Α/Φ και 1 Ε/Π. Αναλυτικά: 15 πυροσβέστες με 7 οχήματα και 6 άτομα πεζοπόρο τμήμα. — Πυροσβεστικό Σώμα (@pyrosvestiki) August 10, 2019





Για καθαρά προληπτικούς λόγους εκκενώθηκαν κάμπινγκ και ξενοδοχείο στην Ελαφόνησο εξαιτίας της πυρκαγιάς που εκδηλώθηκε νωρίτερα στην περιοχή, σύμφωνα με όσα δήλωσε στο ΑΠΕ-ΜΠΕ η αντιπεριφερειάρχης Λακωνίας Αδαμαντία Τζανετέα, η οποία ανέφερε επίσης πως απεγκλωβίστηκε σώα από σπηλιά μια γυναίκα.

Η φωτιά εκδηλώθηκε περίπου στις 5 τα ξημερώματα του Σαββάτου στη χωματερή του νησιού, κάτω από αδιευκρίνιστες, μέχρι στιγμής, συνθήκες.